ការសំភាសន៍របស់អ្នកមីង ចាន់ ឡូត

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ចាន់ ឡូត៕

 ការសង្ខេបប្រវត្តិរបស់ អ្នកមីង ចាន់ ឡូត

 អ្នកមីង ចាន់ ឡូត មានអាយុ37ឆ្នាំ នៅក្នុងឆ្នាំ2018

 អ្នកមីង ចាន់ ឡូត មានភេទស្រី

 អ្នកមីង ចាន់ ឡូត មានទីលំនៅបច្ចុប្បន្ននៅ ភូមិស្ពានបាក់ ឃុំព្រែកកំពិស ខ័ណ្ឌដង្កោ រាជធានីភ្នំពេញ

ក៖ ចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយយាយដែរទាក់ទងពីប្រវត្តិរបស់យាយ ហើយការសំភាសន៍ទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗៗអោយពួកគាត់ បានស្គាល់នឹងបានដឹងពីប្រវត្តិរបស់ឪពុកម្ដាយនឹង ប្រវត្តិរបស់ដូនតាចឹងនៅពេលដែរខ្ញុំបានសំភាសន៍មីង ហើយនឹងខ្ញុំនឹងដាក់ការសំភាសន៍ទាំងអស់នឹងទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងសំរាប់មីងយល់ព្រមដើម្បីអោយខ្ញុំដាក់ការសំភាសន៍ទាំងអស់នឹងទៅក្នុងវេបសាយរបស់សាលាដែរទេមីង?

ខ៖ ចា៎!!

ក៖ បាទចឹងសំរាប់ខ្ញុំជាអ្នកសំភាសន៍មីងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសំភាសន៍មីងគឺនៅថ្ងៃទី19ខែ4 ឆ្នាំ2018 ហើយការងារទាំងអស់នេះគឺធ្វើឡើងនៅភូមិ ភូមិនឹងភូមិអីគេមីង?

ខ៖ ភូមិស្ពានបាក់

ក៖ ភូមិមានបាក់?

ខ៖ ភូមិស្ពានបាក់

ក៖ ភូមិស្ពានបាក់ណមីងណ?

ខ៖ ចា៎!!

ក៖ ចុះឃុំអីគេដែរមីង?

ខ៖ ឃុំព្រែកកំពិស

ក៖ ឃុំព្រែកកំពិស ខ័ណ្ឌដង្កោ?

ខ៖ រាជធានី

ក៖ រាជធានីភ្នំពេញណមីង?

ខ៖ ចា៎!!

ក៖ ចុះមីងសំរាប់មីងឈ្មោះពេញរបស់មីងនឹងមានឈ្មោះអីគេដែរមីង?

ខ៖ ខ្ញុំមានឈ្មោះចាន់

ក៖ មានឈ្មោះហៅក្រៅទេមីង?

ខ៖ អត់

ក៖ ចុះកាលពីក្មេងនឹងធ្លាប់មាននរណាហៅឈ្មោះមីងអីផ្សេងដែរទៅមីង?

ខ៖ អត់មានទេ

ក៖ ឈ្មោះចាន់នឹងអីគេ ចាន់ដែរមីង?

ខ៖ ឈ្មោះឡូត ចាន់

ក៖ ឈ្មោះឡូត ចាន់ណមីង?

ខ៖ ចា៎!!

ក៖ ចុះឆ្នាំនឹងមីងអាយុប៉ុន្មានដែរមីង?

ខ៖ ខ្ញុំអាយុ37ឆ្នាំ

ក៖ មីងអាយុ37ឆ្នាំ ចុះមីងកើតនៅថ្ងៃខែឆ្នាំណាមីងមានចាំទេមីង?

ខ៖ អត់ចាំទេខ្ញុំនោះ

ក៖ ថ្ងៃខែក៏អត់ចាំដែរណមីង?

ខ៖ ទាល់តែមើល

ក៖ ចឹងមីងកើតនៅឆ្នាំ1981មែនទេមីង ខ្ញុំគួរតែហៅបងស្រីទើបតែអាយុ37ឆ្នាំ ចុះសំរាប់ឆ្នាំច័ន្ទគតិបងស្រីឆ្នាំអីគេដែរបង លក្ខណះឆ្នាំជូត ឆ្លូវ ខាល ថោះបង?

ខ៖ ឆ្នាំរកា

ក៖ ឆ្នាំរកាណោះបង?

ខ៖ ចា៎!!

ក៖ ចុះបងកើតនៅភូមិអី ឃុំអី ស្រុកអីដែរទៅបង?

ខ៖ ខ្ញុំកើតនៅភូមិព្រែកកំពិស ស្រីស្នមយើងនឹងស្ពានបាក់យើងនឹង

ក៖ អូ៎!!

ខ៖ ខ្ញុំកើតនៅនឹងតែម្ដង

ក៖ ចឹងកើតនៅនឹងតែម្ដងហោសបង?

ខ៖ ចា៎!!

ក៖ ចុះសំរាប់ដូចជាបងមានបងប្អូនចំនួនប៉ុន្មាននាក់ដែរបង?

ខ៖ បងប្អូនច្រើនណាស់7នាក់ហោស

ក៖ មាន7នាក់ហោស ចុះបងជាកូនទីប៉ុន្មានដែរទៅ?

ខ៖ ខ្ញុំបងគេ

ក៖ ចុះមានស្រីប៉ុន្មានប្រុសប៉ុន្មានដែរបង?

ខ៖ មានស្រី3អូស្រី4នាក់ទាំងខ្ញុំ

ក៖ ចុះប្រុស3នាក់?

ខ៖ ប្រុសមាន3នាក់

ក៖ ចុះបងមានចងចាំឈ្មោះបងប្អូនរបស់បងទេ បងប្អូនរបស់បងមានឈ្មោះអីគេខ្លះដែរទៅ?

ខ៖ នៅឆ្ងាយៗៗណាស់

ក៖ ប៉ុន្តែឈ្មោះពួកគាត់ហាសបងមានចងចាំទេ ដូចជាពួកគាត់មានឈ្មោះអីចឹងហាស?

ខ៖ បងប្អូនរបស់ខ្ញុំនឹង

ក៖ បាទ!!បង?

ខ៖ ឈ្មោះអ៊ុយ

ក៖ នឹងប្អូនទី2ណោះបង?

ខ៖ នឹងបន្ទាប់ខ្ញុំ

ក៖ ចុះទី3បង?

ខ៖ ឈ្មោះជាតិ

ក៖ ចុះទី4វិញបង?

ខ៖ ទី4ឈ្មោះឡា

ក៖ ចុះទី5ហាសបង?

ខ៖ ទី5ឈ្មោះអានី

ក៖ ចុះទី6វិញបង?

ខ៖ ឈ្មោះញ៉េន

ក៖ ចុះទី7វិញ?

ខ៖ ឈ្មោះញ៉ាញ

ក៖ ចុះសំរាប់បងមានអនុស្សាវរីយ៍អីកាលនៅក្មេងៗៗជាមួយគា្នហាសបង ដូចលក្ខណះថាលេង ឡឹកបាយឡ លេងអីចឹងបងធ្លាប់មានអនុស្សាវរីយ៍អីជាមួយពួកគាត់ដែរទេ?

ខ៖ ខ្ញុំអត់ដែរលេងផងខ្ញុំធំជាងគេ

ក៖ ប៉ុន្តែប្អូនៗៗរបស់បងនឹងគាត់ធ្លាប់លេង?

ខ៖ ធ្លាប់លេង

ក៖ ប៉ុន្តែបងធំជាងគេបងអត់លេងទេ?

ខ៖ ខ្ញុំអត់លេងទេខ្ញុំដឹងតែរៀននឹងអត់បានរៀនផងនឹង

ក៖ អូ៎!!

ខ៖ យើងរវល់មើលប្អូនផង ឃ្វាលគោផង យើងឆ្លៀតទៅរៀនផងហើយរៀនអត់បានប៉ុន្មានម៉ែឪរបស់ខ្ញុំវា អត់គ្មានបានរៀនណាខ្ញុំអត់ចេះអក្សរផងនឹង

ក៖ ចឹងបងអត់បានចូលរៀនទេណ?

ខ៖ អត់ចូលរៀនដែរប៉ុន្តែគ្រាន់តែមើលទៅវាពិបាកពេកក៏ខ្ញុំឈប់ទៅ

ក៖ ចុះកាលពីរៀននឹងរៀននៅណាទៅបង?

ខ៖ រៀននឹងនៅព្រែកកំពិសនេះ

ក៖ ចុះបងមានចាំឈ្មោះសាលាទេមានឈ្មោះអីទៅសាលាដែរបងរៀននឹងហាស?

ខ៖ មិនដឹងឈ្មោះសាលាអីទេព្រែកកំពិស ព្រែកថ្លឹងនឹង

ក៖ បាទ!!បងបាទ?

ខ៖ ខ្ញុំហៅតែព្រែកថ្លឹងនឹង

ក៖ បាទ!!ភាគច្រើនបងប្អូនរបស់បងចូលចិត្តលេងអីជាមួយគា្នដែរបង?

ខ៖ ខ្ញុំកំរលេង កំរលេងឡឹកបាយឡផងអត់ចេះលេង

ក៖ អត់ចេះលេង?

ខ៖ គិតទៅគ្រាន់តែថាធំពេញវ័យដឹងតែបាយទឹកហើយ ចុះម៉ែឪគាត់អត់ពិបាកបាយទឹករែកទឹកអោយប្អូន គក់ខោអាវប្អូន ដាំបាយអោយប្អូនហាស

ក៖ បាទ!!បាទបង?

ខ៖ ច្រូតស្មៅ ព្រឹកព្រលឹមឡើងដឹងតែច្រូតស្មៅគោច្រូតអីនឹងហាសពីមុនហាស

ក៖ បាទ!!បងបាទ?

ខ៖ តែអីខ្ញុំអត់ចេះលេងផង

ក៖ ប៉ុន្តែប្អូនរបស់បងនឹងគាត់មានគ្រួសារទាំងអស់គា្ននៅបង?

ខ៖ មានអស់ហើយនឹង

ក៖ ទាំងអស់គ្នាតែម្ដងហោសបង?

ខ៖ ចា៎!!

ក៖ ប៉ុន្តែដូចជាសព្វថ្ងៃពួកគាត់រស់នៅណាខ្លះដែរទៅ?

ខ៖ គាត់នៅណែគាត់ទៅនៅណោះពីរនាក់នៅព្រៃវែងមួយ នៅឆ្មាពួនមួយ

ក៖ អូ៎!!

ខ​៖ នៅនឹងទាំងអស់នឹងខ្ញុំនៅមើលក្មួយៗៗហើយអត់មានម្ដាយផងនឹង

ក៖ អូ៎!!បាទបងបាទ?

ខ៖ ហើយពុកខ្ញុំពិការនឹងនៅផ្ទះ

ក៖ ហើយចុះ?

ខ៖ នៅកាន់ឈើច្រត់នឹង

ក៖ ចុះសំរាប់ប្អូនៗៗរបស់បងនៅព្រៃវែងនឹងគាត់ធ្វើអីគេដែរទៅបង?

ខ៖ គាត់ធ្វើស្រែធ្វើអីគាត់នឹង

ក៖ ចុះនៅណានៅនឹងគាត់ធ្វើអីគេដែរទៅបង?

ខ៖ គាត់ធ្វើស្រែគាត់ធ្វើសំណង់ធម្មតានឹង

ក៖ អ្នកនៅនឹងគាត់ធ្វើស្រែ នឹងធ្វើសំណង់ហោសមីង?

ខ៖ ខ្ញុំនៅនេះខ្ញុំមានស្រែ ប្អូនគេនៅនោះគេមានខាងប្រពន្ធហាស

ក៖ បាទ!!បងបាទ?

ខ៖ ខ្ញុំនៅនេះខ្ញុំអត់មានទេខ្ញុំទិញតែអង្ករគីឡូនឹង

ក៖ អូ៎!!បាទបង?

ខ៖ ចា៎!!ហើយខ្ញុំមើលក្មួយៗៗនៅនេះអត់មានមនុស្សមើលផងនឹង ហើយខ្ញុំចិញ្ចឹមបងប្អូននឹង

ក៖ ចឹងហោសបងហោស?

ខ៖ ចា៎!!ចិញ្ចឹមបងប្អូនចិញ្ចឹមពួកគាត់នឹង

ក៖ អូ៎!!ចុះសំរាប់ឪពុករបស់បងនឹងមានឈ្មោះអីគេដែរបង?

ខ៖ ឈ្មោះឡូត ដៅឡូត

ក៖ ចុះគាត់ឥឡូវនឹងគាត់អាយុប៉ុន្មានដែរទៅ?

ខ៖ គាត់អាយុហាជាងហើយប៉ុន្តែគ្រាន់តែគាត់ស្វិតជើងហាស

ក៖ អូ៎!!បាទគាត់នៅលើមែន?

ខ៖ គាត់នៅក្រោមហោសគាត់កាន់ឈើច្រត់នឹង

ក៖ អូ៎!!បាទ ចុះឪពុករបស់បងនឹងគាត់កើតនៅណាបងមានដឹងទេ?

ខ៖ ខ្ញុំអត់ដឹងផង

ក៖ អូ៎!!ចុះម្ដាយរបស់បងគាត់មានឈ្មោះអីទៅ?

ខ៖ ម្ដាយរបស់ខ្ញុំនឹងគាត់ស្លាប់បាត់ហើយ

ក៖ ប៉ុន្តែគាត់មានឈ្មោះអីគេដែរទៅ?

ខ៖ ឈ្មោះមីង ញឹង

ក៖ អូ៎!!ឈ្មោះមីង ញឹង?

ខ៖ ចា៎!!

ក៖ ចុះគាត់កើតនៅណាដែរបងចាំទេ?

ខ៖ ខ្ញុំអត់ចាំគាត់អត់ប្រាប់ផង

ក៖ ចុះកាលពីឪពុករបស់បងកាលនៅក្មេងៗៗគាត់ធ្វើអីគេសំរាប់ចិញ្ចឹមជីវិត​ នឹងចិញ្ចឹមក្រុមគ្រួសារហាស?

ខ៖ កាលពីគាត់នៅពីមុនហោស

ក៖ បាទ!!បងបាទ?

ខ៖ គាត់អើរនេះគាត់ដើររកត្រី បង់ត្រីទេ គាត់ដើរធ្វើផ្ទះអោយគេផ្ទះឈើអីចឹងហាសណាស់

ក៖ បាទ!!បងបាទ?

ខ៖ គេរកគាត់អោយធ្វើចឹងទៅ

ក៖ អូ៎!!ចឹងមានន័យថាឪពុករបស់បងគាត់ចេះធ្វើផ្ទះ?

ខ៖ ចា៎!!ឥឡូវនឹងគាត់ធ្វើអត់កើតផង

ក៖ អូ៎!!បាទចុះគាត់កាច រឺមួយក៏ស្លូតដែរបង?

ខ៖ គាត់អត់កាចទេ

ក៖ គាត់ស្លូតដែរណបង?

ខ៖ ចា៎!!

ក៖ ចុះម្ដាយរបស់បងគាត់ធ្វើអីគេដែរសំរាប់ចិញ្ចឹមជីវិតដែរបង?

ខ៖ ម្ដាយរបស់ខ្ញុំស្លាប់យូរហើយ

ក៖ ប៉ុន្តែពីមុនគាត់នៅរស់ហាស គាត់ធ្វើអីគេទៅ?

ខ៖ ពីមុនអត់អត់មានធ្វើអីផង តែគាត់ពីមុនប្ដីរបស់គាត់ផឹកដែរគាត់ពិបាកគាត់

ក៖ អូ៎!!

ខ៖ កាលពីមុនខ្ញុំវេទនាខ្ញុំអត់ផងនឹង

ក៖ បាទ!!បងបាទ?

ខ៖ ដើរស៊ីឈ្នួលគេស្ទូងអីនឹងហាស

ក៖ អូ៎!!រហូតដល់ឥឡូវនឹងវារៀងធូរជាងមុនណបង?

ខ៖ ចា៎!!វារៀងធូរគ្រាន់តែថាវាបានកូន

ក៖ បាទ!!បង?

ខ៖ កូននឹងប្ដីប្រឹងធ្វើការទៅ ហើយពេលដែរយើងជំពាក់គេអីយើងអត់មានដីស្រែដូចគេហាស

ក៖ បាទ!!បងបាទ?

ខ៖ យើងអត់តែម្ដងតស៊ូពីអត់តែម្ដង

ក៖ ចុះម្ដាយរបស់បងគាត់កាចរឺមួយក៏ស្លូតដែរបង?

ខ៖ គាត់កាចដែរម្ដាយរបស់ខ្ញុំនឹង

ក៖ អូ៎!!ចុះបងមានចងចាំអនុស្សាវរីយ៍អីកាលពីបងនៅជាមួយឪពុកម្ដាយរបស់បងទេបង ថាធ្លាប់លេងអីជាមួយគា្នធ្លាប់បានធ្វើអីជាមួយគា្នចឹងហាសបង?

ខ៖ ធ្វើជាមួយម្ដាយនឹងមានធ្វើអីមានតែដើរស៊ីឈ្នួលស្ទូងអោយគេ

ក៖ អូ៎!!

ខ៖ ចា៎!!យកលុយមកទិញអង្ករហូបចឹងទៅ

ក៖ បាទ!!បង?

ខ៖ គេស្ដីអោយពីមុខពីក្រោយ

ក៖ ចុះសំរាប់ឪពុករបស់បងគាត់មានធ្លាប់ប្រាប់ពីប្រវត្តិរបស់គាត់កាលពីនៅក្មេងទៅបងដែរទេ?

ខ៖ អត់ផង

ក៖ អត់ដែរទេណ?

ខ៖ ចា៎!!

ក៖ ចុះម្ដាយរបស់បងវិញគាត់មានធ្លាប់ប្រាប់ពីប្រវត្តិរបស់គាត់ទៅបងទេ?

ខ៖ គាត់មិនដែរប្រាប់ផផង

ក៖ ចុះយាយតាខាងឪពុកបងមានស្គាល់ឈ្មោះគាត់ដែរទេបង?

ខ៖ អត់ស្គាល់ទេបងគាត់ស្លាប់យូរហើយ

ក៖ ចុះគាត់កើតនៅណាក៏បងអត់ដឹងដែរណបង?

ខ៖ អត់ខ្ញុំនិយាយរួមនឹងខ្ញុំទើបតែកើតដែរគាត់ស្លាបតាំងពីមុនខ្ញុំកើតទៀតណោះនឹង

ក៖ អូ៎!!

ខ៖ តាំងពីមុនខ្ញុំកើតមកហើយនឹងចា

ក៖ ចុះយាយតាខាងម្ដាយវិញ?

ខ៖ នឹង

ក៖ ក៏បងអត់ដឹងដែរ?

ខ៖ ចា៎!!ខ្ញុំស្គាល់តែខាងគាត់នឹង

ក៖ អូ៎!!

ខ៖ ខាងឪពុកនឹង

ក៖ ចុះសំរាប់ដូចជាបងមករស់នៅនឹងយូរនៅបង?

ខ៖ ខ្ញុំរស់នៅនឹងយូរហើយតើអូន

ក៖ នៅតាំងពីកើតហោសបង?

ខ៖ ចា៎!!

ក៖ អូ៎!!បាទ ចុះបងមានបងប្អូនរឺមួយក៏សាច់ញ្ញាតិណាដែរទៅរស់នៅក្រៅប្រទេសទេបង?

ខ៖ អត់មានផង

ក៖ បងប្អូនជីដូនមួយអីក៏អត់មានដែរណបង?

ខ៖ អត់

ក៖ ចុះសំរាប់ស្វាមីរបស់បងនឹងគាត់ានឈ្មោះអីគេដែរទៅបង?

ខ៖ ប្ដីរបស់ខ្ញុំហោស?

ក៖ បាទ!!បង?

ខ៖ ឈ្មោះទន ទុំ

ក៖ ចុះបងមានចាំថាបងរៀបអាពាហ៍ពិពាហ៍នៅថ្ងៃខែឆ្នាំណាបងមានចងចាំទេ?

ខ៖ នៅឆ្នាំកៅជាង

ក៖ នៅឆ្នាំកៅជាងហោសបង ចុះសំរាប់?

ខ៖ កៅជាងអីទេប៉ែតជាងទេអូ1986ទេមិនដឹង

ក៖ មិនមែនបែតទេបងដោយសារតែបងទើបតែកើតនៅឆ្នាំ1981ទេនឹងបង

ខ៖ កៅជាងនឹង

ក៖ អូ៎!!កាលបងការនឹងអាយុប៉ុន្មានដែរទៅ?

ខ៖ ការក្មេងដែរខ្ញុំអាយុ15-16ឆ្នាំនឹង

ក៖ អូ៎!!ចឹងកៅជាងណបង?

ខ៖ ចា៎!!គ្រាន់តែថាការឥឡូវនឹងចាអាយុ20ជាងឆ្នាំហើយ

ក៖ បាទ!!បង ចុះសំរាប់បងគិតថាដូចជានៅពេលដែរបងរៀបអាពាហ៍ពិពាហ៍ជាមួយប្ដីរបស់បង ដូចជាបងជាអ្នករៀបចំរៀបដោយខ្លួនឯងរឺក៏ឪពុកម្ដាយជាអ្នករៀបចំអោយដែរបង?

ខ៖ ឪពុកម្ដាយ

ក៖ ប៉ុន្តែពេលណុងមានជាជំនូនអត់បង?

ខ៖ មានដែរតើ!!

ក៖ ដូចជាមានជាប៉ុន្មានដែរបងពេលណុង ដូចជាគេចូលស្ដីបងគេជូនអីទៅបងពេលណុង?

ខ៖ អត់មានអីទេគ្រាន់តែថាចាស់ៗៗគេមកចូលស្ដីចឹងទៅណាស់មាននុំមាននែកមានអីគ្រប់សព្វចឹងទៅ ណាស់

ក៖ អូ៎!!បាទបង?

ខ៖ ចា៎ៗៗ!!

ក៖ ចុះបងគិតថាសំរាប់ដូចជានៅពេលដែរបងរៀបអាពាហ៍ពិពាហ៍ បងអាចប្រាប់ពីពេលដំបូងដែរបង បានស្គាល់ប្ដីបងនៅពេលណាហើយហេតុអីបានជាស្គាល់គា្ន?

ខ៖ ខ្ញុំអត់ស្គាល់ផងនិយាយរួមចាស់ៗៗគាត់ស្ដីគាត់ស្រលាញ់គាត់ស្ដី ខ្ញុំអត់ដែរស្គាល់ប្ដីរបស់ខ្ញុំទេ

ក៖ អូ៎!!ចឹងហោស?

ខ៖ ទាល់តែពេលនេះបានខ្ញុំស្គាល់

ក៖ អូ៎!!បាទបងបាទ?

ខ៖ ទាល់តែជិតការបានខ្ញុំស្គាល់ប្ដី

ក៖ បាទ!!ចុះបងគិតថាបងមានចេះភាសាអីក្រៅពីភាសាខ្មែរទេបង?

ខ៖ អត់

ក៖ ចឹងបងចេះតែខ្មែរទេណបង?

ខ៖ ចា៎ៗៗ!!

ក៖ ចុះបងគិតថាសំរាប់ការពីបងនៅរៀនបងធ្លាប់មានមិត្តភក្តិដែរស្និទ្ធិស្នាលធំធាត់មកជាមួយគា្នទេ?

ខ៖ ខ្ញុំអត់ដែរមានមិត្តភក្តិផង

ក៖ អូ៎!!ដូចជាបងប្អូនអីបានមាន?

ខ៖ ចា៎!!អត់មានមិត្តភក្តិសោះ

ក៖ ប៉ុន្តែបងដូចជាធ្លាប់លេងអីជាមួយបងប្អូនជីដូនមួយ រឺមួយក៏លេងអីជាមួយគា្នការនៅក្មេងៗៗទេ?

ខ៖ ខ្ញុំលេងមានតែឃ្វាលគោខ្ញុំលេងហោសចឹងហាសណាស់

ក៖ អូ៎!!ធ្លាប់ឃ្វាលគោណបង?

ខ៖ នឹងហើយឃ្វាលគោខ្ញុំលេង ខ្ញុំលេងដូចថាខ្ញុំលេងលេងលោតលើដើមឈើលោតទំលាក់ខ្លួនអីចឹង ហាសណាស់មានតែប៉ុណ្ណឹងចា៎

ក៖ លេងលោត លោតយ៉ាងម៉េចទៅបង?

ខ៖ ដើមឈើចឹងយើងលោតមកតាមដើមឈើចឹងទៅ

ក៖ អត់អីទេណ?

ខ៖ នឹងកាលពីមុនអត់អីទេដើមរាំងវាទោលៗៗចេះដែរនឹង

ក៖ អូ៎!!បាទ?

ខ៖ ចា៎!!

ក៖​ ចុះសំរាប់បងធ្លាប់ធ្វើស្រែចំការដែរណបងណ?

ខ៖ ខ្ញុំពីមុននឹងខ្ញុំធ្លាប់ធ្វើ

ក៖ ប៉ុន្តែបងធ្វើអីគេដែរនៅស្រែចំការបង?

ខ៖ ស្ទូង

ក៖ មានស្ទូង ដកអីចឹងទៅ?

ខ៖ ចា៎!!

ក៖ មានច្រូត កាត់អីចឹងហាសណបង?

ខ៖ ចា៎!!ខ្ញុំវាអត់មានស្រែផងនឹង

ក៖ ទៅធ្វើអោយគេ?

ខ៖ ចា៎!!ខ្ញុំទៅស៊ីឈ្នួលអោយគេនឹង ម៉ែឪរបស់ខ្ញុំលក់អស់ហើយ

ក៖ អូ៎!!បាទបង ចុះសំរាប់បងគិតថាដូចជាជីវិតរបស់បង ដូចជាតាំងពីក្មេងរហូតមកដល់ពេលនេះ បងធ្លាប់ធ្វើអីគេខ្លះដែរទៅ?

ខ៖ អើរពីក្មេងនឹងខ្ញុំនឿយមែន តាំងពីការហើយនឹងនិយាយរួមនឹងនឿយតែម្ដង វេទនាទាំងអត់តែម្ដងនឹង អត់តាំងពីផ្ទះនៅទៀត

ក៖ អូ៎!!បាទ?

ខ៖ អានឹងខ្ញុំនិយាយពីប្រវត្តិការតែម្ដងហាស

ក៖ បាទ!!បងបាទ?

ខ៖ ខ្ញុំអត់មានផ្ទះនៅទេទឹកភ្លៀងស្រក់លើខ្លួន លើក្បាលនឹងអត់មានផ្ទះនៅទេខ្ញុំចេះតែចងស្លឹកចងអី ចងជញ្ជាំងចងអីសំរានទៅណាស់

ក៖ បាទ!!បងបាទ?

ខ៖ ចា៎!!អានឹងខ្ញុំការហើយ

ក៖ ប៉ុន្តែបងធ្លាប់បើកអាជីវកម្មលក់ដូរអីទេ?

ខ៖ ខ្ញុំអត់ផង

ក៖ ចុះលក្ខណះជាចិញ្ចឹមសត្វហាស ចិញ្ចឹមមាន់ គោ ក្របី ជ្រូក ទាអីបងធ្លាប់ចិញ្ចឹមទេ?

ខ៖ អត់មានផង

ក៖ បងធ្លាប់ចិញ្ចឹមតែឆ្កែណបង?

ខ៖ អត់មានលុយទិញនឹងគេផងអូនអើយ

ក៖ អូ៎!!

ខ៖ មានលុយទៅចេះតែទិញចិញ្ចឹមទៅតែវាអត់មាន

ក៖ ចឹងណបងណ?

ខ៖ ចា៎!!

ក៖ ចុះបងគិតថាជីវិតរបស់បងមានការផ្លាស់ប្ដូរអីគេបងតាំងពីក្មេងរហូតមកដល់ពេលនេះហាសបង?

ខ៖ ផ្លាស់ប្ដូរទើបតែឥឡូវនឹងវារៀងស្រួលខ្លួនតិច គ្រាន់តែថាវាអត់ពិបាកដូចមុនហាស

ក៖ បាទ!!បងបាទ?

ខ៖ មុនវាពិបាកណាស់នឿយ

ក៖ ចុះបង?

ខ៖ អត់ទាំងបាយហូបទៀតហោសមុន

ក៖ អូ៎!!ចឹងហោសបង ចុះជីវភាព នឹងសុខភាពម៉េចដែរឥឡូវនឹង?

ខ៖ សុខភាពឈឺ

ក៖ ឈឺណបង?

ខ៖ ចា៎!!ឈឺមួយអាទិត្យជាងហើយនឹង

ក៖ អូ៎!!ប៉ុន្តែសុខភាពអីអត់អីទេណបង?

ខ៖ ជីវភាពនិយាយរួមវាអត់តែម្ដងនឹង វាមិនមែនទាល់ទេ

ក៖ អូ៎!!បាទ ចុះបងគិតថាសំរា​ប់ដូចជាបងចូលចិត្តពិសារម្ហូបអីគេដែរ តាំងពីក្មេងរហូតមកដល់ពេលនេះ បងនៅតែគិតថាបងនៅតែចូលចិត្តចឹងហាស?

ខ៖ ខ្ញុំអត់ភ្លេចទេរឿងស្លសំឡក់ប្រហើរនឹង ម្ជូរនឹង

ក៖ អានឹងបងចូលចិត្ត?

ខ៖ នឹងហើយនៅខ្មែរយើង

ក៖ អូ៎!!

ខ៖ ចុះយើងមានអីហូបឆ្ងាញ់ដូចគេ ពីមុនយើងហូបតែចឹងនឹងប្រហុកវ៉ាន់អីវ៉ាន់នឹង​ អីចឹងទៅ

ក៖ ឥឡូវនឹងនៅតែចូលចិត្តអានឹង?

ខ៖ ចា៎!!នៅតែចឹង

ក៖ អូ៎!!បាទ ចុះ?

ខ៖ អត់មានភ្លេចពីប្រវត្តិមុនទេ

ក៖ បាទ!!បងបាទត្រូវចុះបងគិតថាល្បែងប្រជាប្រិយ៍អីដែរបងចូលចិត្តលេងពីក្មេងហាសបង ដូចជាចោលឈូង ទាញព្រាត បោះអង្គុញ លាក់កន្សែងអីចឹងហាស?

ខ៖ អើរខ្ញុំអត់ដែរលេងសោះ អង្គុញឈូងអីនឹងខ្ញុំអត់ដែរលេងសោះ

ក៖ ប៉ុន្តែបងចូលចិត្តរាំទេ?

ខ៖ បើថារាំនឹងខ្ញុំទើបតែចូលចិត្តឥឡូវនឹងទេ

ក៖ អូ៎!!

ខ៖ ក្រមុំខ្ញុំអត់ចេះរាំដែរ ខ្ញុំទើបតែឥឡូវនឹងកូនធំៗៗនឹងបានខ្ញុំចេះរាំនឹង

ក៖ បាទ!!បង?

ខ៖ ចា៎!!ខ្ញុំអត់ចេះរលីង

ក៖ ចុះបងគិតថាសំរាប់បងចូលចិត្តច្រៀងទេ?

ខ៖ អត់ផងអត់ចេះច្រៀងផង

ក៖ ប៉ុន្តែបងចូលចិត្តស្ដាប់បទចំរៀងទេបងចឹង?

ខ៖ ស្ដាប់ចេះតែស្ដាប់ហើយគ្រាន់តែច្រៀង

ក៖ អោយច្រៀងនឹងអត់ចេះច្រៀងទេ?

ខ៖ ចា៎!!

ក៖ លក្ខណះបែបបទសម័យរឺមួយក៏បទបុរាណដែរបងដែរបងចូលចិត្តស្ដាប់ហាសបង?

ខ៖ ខ្ញុំចូលចិត្តស្ដាប់តែបទបុរាណនឹង

ក៖ ចឹងណបងណ?

ខ៖ ចា៎!!

ក៖ ភាគច្រើននឹងនរណាគេដែរបង ដូចជាស៊ិនស៊ីសាម៉ុតរឺមួយក៏នរណាគេចឹងហាស?

ខ៖ ចា៎!!គាត់នឹងពិរោះ

ក៖ អូ៎!!បាទបង?

ខ៖ ចា៎!!

ក៖ ចុះបងគិតថាបងល្ខោនយីកេអាយៃអីនឹងបងចូលចិត្តស្ដាប់ទេ?

ខ៖ ល្ខោននឹងខ្ញុំលែងមើលសុទ្ធ

ក៖ បងអត់ដែរមើល?

ខ៖ អត់ចេះមើល

ក៖ អូ៎!!ចុះលក្ខណះបែបជា ចុះមាននរណាគេមួយនៅក្នុងក្រុមគ្រួសារបងចេះលេងឧបករណ៍ភ្លេងខ្មែរ រឺមួយក៏អីដែរទេ?

ខ៖ អត់ផងអូន

ក៖ អត់មានចេះទេណបងណ?

ខ៖ កូនវារករៀនប៉ុន្តែគ្រាន់តែវាចង់រៀនស្អីៗៗគេប៉ុន្តែយើងវាអត់លុយហាស

ក៖ បាទ!!បងបាទ?

ខ៖ ចង់ទៅរៀនភ្លេងអីនឹងគេប៉ុន្តែវាអត់លុយ អត់មានលុយមានអី

ក៖ អូ៎!!

ខ៖ យើងវាអត់មានលុយ

ក៖ បាទ!!បាទចុះបងគិតថាផ្ទះរបស់បងមានលក្ខណះបែបណា តាំងពីក្មេងរហូតមកដល់ពេលនេះហាសបង ដូចថាពីក្មេងនឹងផ្ទះយ៉ាងម៉េច ហើយឥឡូវនឹងផ្ទះយ៉ាង ម៉េចហាសបង?

ខ៖ ចា៎!!ឥឡូវនឹងផ្ទះវារៀងជិត វាអត់ដូចពីមុន

ក៖ អូ៎!!

ខ៖ ចា៎!!វាដំបូលវាអត់លេចទឹកភ្លៀងហាស

ក៖ បាទ!!បាទបងបាទ?

ខ៖ ចា៎!!ពីមុនទឹកភ្លៀងវាស្រកលើខ្លួន

ក៖ អូ៎!!បាទ?

ខ៖ តែវារៀងទ្រើសជាងមុន មុនកូនដេកវាមិនគ្រាន់ផងនឹងមួយគ្រែ​នឹង

ក៖ ចុះបងគិតថាផ្ទះណុងនរណាគេជាអ្នកសាងសងដែរបង?

ខ៖ មានប្ដី កូន ប្អូន ជាអ្នកធ្វើ

ក៖ ប៉ុន្តែពួកគាត់ចេះធ្វើផ្ទះទាំងអស់គ្នាហោសបង?

ខ៖ ចា៎!!ជួយធ្វើទាំងអស់គ្នា

ក៖ នរណាគេជាអ្នកបង្រៀនអោយពួកគាត់ចេះធ្វើដែរបង?

ខ៖ អើរពុកខ្ញុំគាត់ជាអ្នកនៅប្រឈរជើង

ក៖ អូ៎!!

ខ៖ អោយគាត់ធ្វើមានប្អូនៗៗនឹង

ក៖ បាទ!!

ខ៖ ជួយធ្វើ

ក៖ ចុះបងគិតថាជំនាញអីដែរបងចេះស្ទាត់ជំនាញដែរបង?

ខ៖ ខ្ញុំនឹងហោស?

ក៖ បាទ!!បង

ខ៖ ខ្ញុំអត់មានចេះអីទេអូនអើយនៅតែមើលតែប្អូនហើយនឹងឪនឹង

ក៖ អូ៎!!

ខ៖ បើទៅម្នាក់ទៀតឪអត់មានឪដាំបាយអត់កើតទេ

ក៖ បាទ!!បង?

ខ៖ ចឹងទាល់តែយើងនៅដាំបាយដាំទឹកអោយគាត់ ហើយដល់ពេលដែរប្អូនៗៗវាទៅធ្វើការអស់ចឹងហាស

ក៖ បាទ!!បងបាទ?

ខ៖ ចា៎!!បើយើងទៅទៀតនឹងគាត់មិនដាច់ខ្យល់គាត់ហើយ

ក៖ អូ៎!!ត្រូវហើយបង

ខ៖ ចា៎!!

ក៖ ចុះបងគិតថាដូចជាឪពុកម្ដាយរបស់បងគាត់មានធ្លាប់បង្រៀនពីជំនាញអីទៅបងទេ​ដូចលក្ខណះវេញវល្លិ៍ កូរស្ករត្នោត ធ្វើផ្ដៅ ធ្វើកន្ទេលអីចឹងហាស?

ខ៖ គាត់អត់មានចេះផង

ក៖ អូ៎!!ប៉ុន្តែគាត់មានដែរបង្រៀនទៅបងទេ?

ខ៖ អត់ផង

ក៖ អត់ផងហោសបង?

ខ៖ ចា៎!!

ក៖ ចុះបងអាចប្រាប់ពីពេលលំបាកតាំងពីក្មេងរហូតមកដល់ពេលនេះបានទេ ថាបងធ្លាប់ជួបការលំបាកអី គេខ្លះនៅក្នុងជីវិតរបស់បងអីចឹងហាស?

ខ៖ លំបាក នឿយណាស់ខ្ញុំ នឿមែនទែនតែម្ដងនឹង

ក៖ ចុះកាលពីក្មេងនឹងបងគិតថាបងមានការលំបាកអីផ្សេងទៅបង?

ខ៖ លំបាកមកឃ្វាលគោចឹងទៅ រែកទឹកដាំបាយអោយប្អូនស៊ីគួកខោអាវអោយប្អូន

ក៖ បាទ!!បង?

ខ៖ ស្ទូងគេ ទៅស្ទូងអោយគេចឹងទៅ

ក៖ អូ៎!!រហូតទាល់តែមានគ្រួសារបងគិតថាលំបាកអីគេខ្លះដែរទៅបង?

ខ៖ គ្រួសារក៏នៅតែលំបាក លំបាកទាល់តែកូនរៀងធំៗៗនឹងបានរៀងស្រួលនឹង

ក៖ ពេលនឹងលំបាកអីគេទៅបង ដោយសារតែអត់មានលុយមែនទេ?

ខ៖ លំបាកដោយសារតែអត់មានអីធ្វើ ហើយប្ដីរបស់ខ្ញុំនឹងក៏អត់អីធ្វើនៅអត់ធ្វើទាំងអស់គ្នា ហើយនៅដេកហើយប្អូនៗៗនៅតូចហើយនៅចិញ្ចឹមប្អូនៗៗអស់នឹងស្រីៗៗនឹង

ក៖ បាទ!!

ខ៖ ក៏អត់មានអីហូបដែរហើយខ្ញុំក៏នៅពោះធំពោះអីដែរណាអូន

ក៖ បាទ!!បងបាទ?

ខ៖ យើងក៏មានកូនមានអីនៅតូចៗៗវាពិបាកហើយប្ដីក៏អត់មានជំនាញអីធ្វើ គាត់អត់ចេះហាស

ក៖ បាទ!!បងបាទ?

ខ៖ ចា៎!!គាត់អត់ចេះចឹងទៅអត់មានអីទេ អត់អីហូបទេណាខ្ចីអង្ករគេចឹងទៅបបរហូបចឹងទៅអត់មានអីហូប

ក៖ ប៉ុន្តែឥឡូវនឹងធូរហើយណបងណ?

ខ៖ ឥឡូវនឹងវារៀងធូរមួយរយះបន្តិចដែរ

ក៖ មានអីហូបគ្រប់គ្រាន់ហើយឥឡូវនឹងហោស?

ខ៖ ចា៎ៗ!!គ្រាន់តែថាយើងរក

ក៖ បាទ!!

ខ៖ គាត់ចេះរកពីមុនគាត់អត់ចេះធ្វើអីហាស

ក៖ បាទ!!បងបាទ?

ខ៖ ចា៎!!

ក៖ ចុះបងគិតថាបងឆ្លងកាត់ឧបសគ្គនឹងដោយរបៀបណាដែរបង ដូចថាជំនះការលំបាកដោយរបៀបណាដែរទៅ?

ខ៖ ខ្ញុំពិបាកហាសពិបាកហាសនិយាយនាំតែពិបាកមែនទែនតែម្ដងនឹង

ក៖ អូ៎!!ចុះពេលណាដែរបងគិតថាសប្បាយនៅក្នុងជីវិតរបស់បងវិញចឹងទៅ?

ខ៖ ខ្ញុំរាល់ថ្ងៃខ្ញុំពិបាកពិបាករឿងខ្លួនខ្ញុំឈឺ មិនដឹងឈឺអីទៅអីសំខាន់វាអត់លុយហាស

ក៖ បាទ!!បងបាទ?

ខ៖ ចា៎!!បើខ្ញុំមានលុយខ្ញុំទៅពេទ្យហើយតែខ្ញុំវាអត់លុយ

ក៖ បងដូចជាបងឈឺអីគេទៅបង?

ខ៖ អត់ដឹងថាឈឺអីទេនេះអស់កំលាំងញ័រក្នុងខ្លួននឹងតែម្ដងនឹង

ក៖ អូ៎!!ប៉ុន្តែឈឺយូរហើយ?

ខ៖ ខ្ញុំឈឺយូរហើយឈឺពីរបីអាទិត្យហើយ

ក៖ អូ៎!!ប៉ុន្តែយើងអត់អាចធ្វើអីបានទេណបង?

ខ៖ វាញ័រត្រឺតៗៗដែរនឹងហាស ប្អូននាំទៅចាក់ថ្នាំដែរប៉ុន្តែវាចាក់តែមួយអន់ថ្នាំនឹងឈឺដដែល

ក៖ អូ៎!!បាទបង ចុះបងគិតថាកាលពីក្មេងបងធ្លាប់មានក្ដីស្រម៉ៃថាពេលដែរធំឡើងនឹងបងចង់ធ្វើអីទេ?

ខ៖ ចង់ធ្វើអីបើយើងអត់ចេះអក្សរនឹងទៅវាមិនរួច

ក៖ អូ៎!!ប៉ុន្តែបងធ្លាប់មានក្ដៅស្រម៉ៃថាពេលដែរធំឡើងនឹងបងចង់ធ្វើអីដែរទេ?

ខ៖ ចា៎!!ចង់ធ្វើនឹងវាចង់ហើយប៉ុន្តែធ្វើវាមិនកើត

ក៖ អូ៎!!ចឹងហោសបង?

ខ៖ ចា៎!!បើយើងចេះអក្សរចេះអីចឹងទៅវាកើតហើយណាស់

ក៖ បាទ!!បងបាទ?

ខ៖ បើយើងអត់ចេះអក្សរចឹងយើងធ្វើអីកើត មានតែស្ទូងដកនឹង

ក៖ បាទ!!ង?

ខ៖ ហើយនឹងមើលកូនមើលប្អូននឹងមើលក្មួយនឹងមានតែប៉ុណ្ណឹង

ក៖ ចុះបងគិតថាបងមានកូនប៉ុន្មាននាក់ដែរ?

ខ៖ ខ្ញុំមាន៤នាក់

ក៖ មាន៤នាក់ណ ចុះដូចជាពួកគាត់បានរៀបអាពាហ៍ពិពាហ៍អស់ហើយរឺមួយក៏យ៉ាងម៉េចដែរ?

ខ៖ នៅទាំងអស់នឹងអូន

ក៖ នៅទាំងអស់ហើយបង?

ខ៖ ចា៎!!

ក៖ ប៉ុន្តែមានប្រុសប៉ុន្មាននឹងស្រីប៉ុន្មានដែរបង?

ខ៖ មានប្រុស៣នាក់នឹង

ក៖ មានប្រុស៣នាក់នឹងស្រីមួយនាក់?

ខ៖ ចា៎!!

ក៖ ចុះពួកគាត់នៅរៀន រឺមួយក៏ពួកគាត់នៅរៀនផងធ្វើការផងបង?

ខ៖ ពួកគាត់នៅរៀន

ក៖ អូ៎!!បាទបង?

ខ៖ នៅធ្វើការតែអាបងមួយនឹង

ក៖ បាទ!!បងបាទ ចុះបើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗៗ បងចង់ផ្ដែផ្ដាំអីទៅពួកគាត់ដែរបង?

ខ៖ ចា៎!!?

ក៖ បើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗៗ តើបងចង់ផ្ដែផ្ដាំអីទៅពួកគាត់ដែរបង?

ខ៖ ផ្ដែផ្ដាំជំនាន់ក្រោយនឹងកុំអោយពិបាកវេទនា

ក៖ អូ៎!!

ខ​៖ អោយវាខំរៀនខំអីចឹងទៅ

ក៖ បាទ!!បងបាទ?

ខ៖ នឹងហើយខំរៀនអោយមានចំនេះចេះដឹងទៅ

ក៖ ចុះបើសិនជាចង់អោយពួកគាត់ជៀសវៀងវិញគិតថាបងចង់អោយពួកគាត់ជៀសវៀងអីគេដែរបង?

ខ៖ ជៀសវៀងអារឿងគ្រឿងញៀននឹង

ក៖ អូ៎!!ចឹងណបងណ?

ខ៖ ចា៎!!

ក៖ អូ៎!!ចឹងមានអីផ្សេងទៀតទេបង?

ខ៖ អត់មានផង

ក៖ បាទ!!ចឹងជាចុងក្រោយខ្ញុំអរគុណច្រើនបងដែរបងបានអោយខ្ញុំបានពិភាក្សាដែរទាក់ទងពីប្រវត្តិរបស់ បងចឹងហាសបងហើយ ហើយមួយទៀតនឹងខ្ញុំនឹងជូនពរបងអោយឆាបជាពីជំងឺចឹងហាសបង?

ខ៖ ចា៎!!

ក៖ ហើយនឹងរកស៊ីមានបានបង ហើយចឹងអរគុណច្រើនបង៕៕៕